Diari Oficial de la Generalitat Valenciana


Sumari del DOGV 1549, del 23-05-1991 (1991/821235)

ORDRE de 29 d'abril de 1991, de la Conselleria de Cultura, Educació i Ciència, per la qual es convoquen ajudes per alumnes i entitats col-laboradores que realitzen practiques formatives en alternança.
--------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1991/04/29/(2)/dof/vci/html**

### Dades del document

Número de DOGV
:   1549

Data del DOGV
:   23-05-1991

Secció del DOGV
:   DISPOSICIONS GENERALS

Número del document
:   1991/821235


Data del document
:   29-04-1991

Organisme emissor
:   Conselleria de Cultura, Educació i Ciència

Tipus de document
:   Ordre

Ordre de 29 d'abril de 1991 de la Conselleria de Cultura, Educació i Ciència, per la qual es convoquen ajudes per a alumnes i entitats col.laboradores que realitzen pràctiques formatives en alternança.  
Una aspiració permanent de la formació professional específica ha estat la de facilitar la incorporació dels joves estudiants a la vida activa, i la d'afavorir les relacions preferencials amb la realitat de l?empresa.  
La complexitat del procés d'incorporació al treball ha anat augmentant fonamentalment com a conseqüència dels vertiginosos avanços tecnològics que estan produint-se al si de les societats avançades, i també com a nova dimensió europea cap a la qual anem avançant.  
Es per tant fonamental facilitar que els estudiants, especialment de l?últim nivell d'estudis, adquiresquen experiències reals de treball, a fi que el seu pas a la vida activa en cap cas puga ser traumàtic; i també que des dels mateixos centres educatius es capte la nova realitat europea per tal que vaja produint-se una adaptació dels sistemes de formació a les modificacions tecnològiques i els canvis del mercat interior.  
La Conselleria de Cultura, Educació i Ciència, per tant, ha d'afavorir els mecanismes d'incorporació dels joves estudiants a empreses tant d'àmbit valencià com europeu, i establir les bases per a una cooperació transnacional entre centres educatius, a fi que tant els alumnes com els professors puguen emmarcar la seua experiència des d'una perspectiva europea i en una situació de pràctica real.  
Es per això que, ateses les disponibilitats pressupostàries i fent ús de les atribucions que em confereix l'article 35 de la Llei de la Generalitat Valenciana 5/1983, de 30 de desembre, del Govern Valencià.  
ORDENE  
Primer  
Es convoquen ajudes:  
a) Per a alumnes de centres de la Comunitat Valenciana finançats amb fons públics que hagen realitzat pràctiques formatives en alternança.  
b) Per a empreses que hagen acollit alumnes en pràctiques en alternança, de centres de la Comunitat Valenciana, finançats amb fons públics.  
Segon  
S'estableixen les modalitats d'ajudes a alumnes segons la ubicació de l?entitat col·laboradora:  
a) La Comunitat Valenciana  
b) Els països estrangers de la Comunitat Econòmica Europea.  
Tercer  
S'aproven les bases per les quals es regirà l'adjudicació d'ajudes, i també la regulació de les distintes modalitats de pràctiques formatives en alternança, i que constitueixen l'annex I i II d'aquesta ordre.  
Quart  
En cap cas podran rebre ajudes per pràctiques ja subvencionades amb anterioritat, alumnes i entitats col·laboradores que hagen rebut l'ajuda pel mateix concepte i període escolar.  
Cinqué  
Les ajudes concedides d'acord amb aquesta ordre tindran com a límit pressupostari 263.727.276 PTA, del crèdit consignat en la línia de subvenció 542.789.91 en el programa 51.47.089.38 d'Ensenyaments Secundaris, de l?exercici econòmic 1991.  
DISPOSICIONS FINALS  
Primera  
Es faculta la Direcció General de Centres i Promoció Educativa perquè, en l'àmbit de les seues competències, adopte les mesures necessàries per al compliment d'aquesta ordre i resolga les incidències que se'n plantegen en la interpretació i l'execució.  
Segona  
Aquesta ordre entrarà en vigor l'endemà de la publicació en el Diari Oficial de la Generalitat Valenciana.  
València, 29 d'abril de 1991.  
El Conseller de Cultura, Educació i Ciència,   
ANTONI ESCARRE ESTEVE  
ANNEX I  
Primer  
Podran rebre ajuda econòmica en concepte de pràctiques formatives en alternança:  
a) Els alumnes de centres de la Comunitat Valenciana, finançats amb fons públics, que prèviament hagen signat els corresponents concerts de pràctiques professionals formatives en alternança, i presenten la certificació d'haver-les realitzat.  
b) Les entitats col·laboradores que signen el concert de pràctiques i acollesquen alumnes en pràctiques formatives en alternança.  
Segon  
La sol·licitud d'ajuda a l'alumnat de manera individualitzada, es formularà per escrit segons el model A de l'annex II del concert, signada per l'alumne, els pares o els tutors si l'alumne es menor d'edat.  
Tercer  
En el cas de les entitats col·laboradores, aquestes formularan la petició segons el model E de l'annex II del concert.  
Quart  
El Director del centre i President del Consell Escolar trametrà les sol·licituds a la Conselleria de Cultura, Educació i Ciència, Direcció General de Centres i Promoció Educativa, Servei Promoció Educativa, Avd. Campanar, 32, 46786 València.  
Cinqué  
La Direcció General de Centres i Promoció Educativa, resoldrà tot seguit la convocatòria de les ajudes a l'alumnat i empreses col·laboradores. Com a criteri de prioritat, l'alumnat haurà de pertànyer als nivells superiors.  
Tot seguit es procedirà a fer efectives les ajudes i subvencions. Les entitats col·laboradores hauran de complir el que s'estableix en l?ordre de 7/1/1991, de la Conselleria d'Economia i Hisenda (DOGV núm. 1.477).  
Sisé  
S'estableix com a import d'ajuda per als alumnes la quantitat de 800 PTA, per jornada (5 hores).  
La subvenció per a les empreses s'estableix en 150 PTA, per alumne i jornada realitzada amb posterioritat a 1'1 de gener de 1991.  
En el supòsit que les ajudes i compensacions per als alumnes i entitats col·laboradores, per raó del nombre de jornades concertades, superara la dotació econòmica prevista per a l?exercici del 1991, l?import en serà dividit pel total de jornades realitzades dins el programa, a fi de poder determinar l?import unitari respectiu.  
Seté  
La comprovació de la falsificació de les dades serà causa de revocació de l'ajuda concedida.  
Vuité  
Les reclamacions seran resoltes en el termini d'un mes per la Direcció General de Centres i Promoció Educativa; les que no es comuniquen als interessats com a resoltes en aquest termini, es consideraran desestimades.  
ANNEX II  
Primer Podran rebre ajuda econòmica en concepte de pràctiques formatives en empreses de països de la Comunitat Econòmica Europea, els alumnes de l?últim nivell de centres de Formació Professional i Escoles d'Arts Aplicades i Oficis Artístics i de Mòduls Professionals de la Comunitat Valenciana.  
Segon  
Per ala realització de les pràctiques formatives en empreses de la Comunitat Econòmica Europea, hauran de fer-se en règim d'intercanvi escolar, i es regiran per la normativa de pràctiques en alternança del país de destinació.  
Tercer  
Perquè els alumnes estrangers puguen realitzar pràctiques en empreses de la Comunitat Valenciana, el centre haurà de signar convenis amb entitats col·laboradores i omplir els corresponents annexos, com si foren alumnes del centre mateix.  
Quart  
El nombre d'alumnes participants de cada centre haurà d'oscil·lar entre 5 i 15 i en quedaran excloses les sol·licituds que no s'ajusten a aquest interval.  
Cinqué  
Els alumnes durant els viatges i l'estada estaran acompanyats per professors del centre de procedència, d'acord amb la següent distribució:  
5 alumnes: un professor,  
entre 5-10 alumnes: dos professors,  
entre 10-15 alumnes: tres professors,  
Sisé  
Aquells centres que pel seu nombre d'alumnes tinguen dificultats per a realitzar els intercanvis, podran agrupar-s'hi amb els alumnes d'un altre, sempre que estiguen pròxims, siguen del mateix nivell i especialitat, i compten amb l'autorització de la Inspecció Educativa.  
Seté  
El Director del centre trametrà les sol·licituds mitjançant instància adreçada al Director general de Centres i Promoció Educativa i hi adjuntarà la següent documentació:  
1) Sol·licitud individual dels alumnes segons model de l'annex III.  
2) Projecte pedagògic que justifique la pràctica real en l'altre país.  
3) Previsió desglossada de despeses (viatge, estada, manutenció, etc.).  
4) Relació nominal d'alumnes amb l'autorització del pare, la mare o el tutor per a la participació d'aquest en l?experiència de pràctiques, si és menor d'edat.  
5) Aprovació del Consell Escolar del centre.  
6) Compromís formal d'acceptació de l?intercanvi per part del centre estranger i relació d'empreses on es realitzaran les pràctiques.  
7) Període de realització de les pràctiques.  
Vuité  
Els serveis d'Inspecció Tècnica d'Educació emetran un informe detallat sobre les sol·licituds presentades pels centres, fent referència expressa a la pertinència i idoneïtat del intercanvi.  
Nové  
El termini de presentació de sol·licituds serà de 30 dies hàbils a partir de la publicació en el Diari Oficial de la Generalitat Valenciana.  
Deu  
Finalitzat el termini de presentació de les sol·licituds, els projectes rebuts seran examinats i avaluats per un jurat de selecció constituït pels membres següents:  
- Presidenta: la cap del Servei de Promoció Educativa.  
- Un representant del Servei d'Ordenació Acadèmica nomenat pel Director General d'Ordenació i Innovació Educativa.  
- Un representant de la Inspecció Educativa nomenat pel Director General d'Ordenació i Innovació Educativa.  
- Un representant de la Conselleria de Treball.  
- El cap de la Secció d'Iniciació Professional.  
- El tècnic responsable de les pràctiques en alternança, que actuarà de secretari.  
Onze  
La Direcció General de Centres i Promoció Educativa, resoldrà tot seguit la convocatòria i farà efectives les ajudes, segons el que es disposa en l?Ordre de 7/1/1991, de la Conselleria d'Economia i Hisenda (DOGV núm. 1.477).  
Dotze  
El valor màxim de les ajudes individuals i dels conceptes expressats serà:  
Per als alumnes:  
- Borsa de viatge per alumne 22.000 PTA.  
- Ajuda pràctiques 2.000 PTA per jornada, fins a un màxim de 15 jornades.  
Per als professors:  
- Import màxim de la borsa de viatge per professor acompanyant, 50.000 PTA.  
- Per despeses de seguiment de pràctiques; per als professors acompanyants, 800 PTA per alumne i jornada.  
Tretze  
Una vegada acabada l'experiència es trametran a la Direcció General de Centres i Promoció Educativa els certificats de les empreses on s'han efectuat les pràctiques formatives, i també una memòria que avalue l'experiència realitzada pel professor acompanyant.  
ANNEX III  
Cognom i nom:   
DNI:   
Sol·licite ajuda per a la realització de les pràctiques formatives en alternança en l'empresa col·laboradora   
del país de la Comunitat Econòmica Europea   
 , de de 1991  
Signat:   
alumnes, pares o tutors ( en cas de ser menor d'edat)


Còpia Permalink ELI